Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17, 98/19, 144/20.), članka 120. Zakona o proračunu ("Narodne novine" br. 144/21.), članka 5. stavka 2. točke 6. Pravilnika o postupku dugoročnog zaduživanja te davanja jamstva i suglasnosti jedinica lokalne i područne (regionalne) samouprave ("Narodne novine" br. 67/22.) te članka 26. Statuta Općine Kloštar Ivanić ("Glasnik Zagrebačke županije" br. 13/21.), Općinsko vijeće Općine Kloštar Ivanić na 21. sjednici održanoj dana 12.09.2024. godine donijelo je

O D L U K U

o dugoročnom kreditnom zaduženju Općine Kloštar Ivanić kod HBOR-a

Članak 1.

Odobrava se dugoročno zaduženje Općine Kloštar Ivanić putem dugoročnog kunskog kredita kod Hrvatske banke za obnovu i razvitak iz Zagreba u iznosu 427.000,00 EUR (slovima: četristodvadesetsedamtisućaeura) za financiranje kapitalnog projekta Općine Kloštar Ivanić i to:

* + 1. K101003 II. dogradnja zgrade dječjeg vrtić Kloštar Ivanić, Naftaplinska 23a, k.č.br. 873/1 k.o. Kloštar Ivanić – projekat koji uključuje građevinske radove.

Članak 2.

Dugoročni kunski kredit iz članka 1. ove Odluke odobrava se uz slijedeće uvjete:

|  |  |
| --- | --- |
| Kreditor: | Hrvatska banka za obnovu i razvitak („HBOR“) |
| Projekt: | II. dogradnja zgrade dječjeg vrtić Kloštar Ivanić, Naftaplinska 23a, k.č.br. 873/1 k.o. Kloštar Ivanić |
| Iznos kredita : | 427.000,00 EUR (sa PDV-om) |
| Vrsta posla: | Dugoročni kredit - izravno kreditiranje putem programa kreditiranja putem programa kreditiranja investicije javnog sektora |
| Namjena kredita: | Građevinski radovi |
| Krajnji rok korištenja kredita: | 31.12.2025. godine |
| Način korištenja: | Kredit će se koristiti temeljem pravovaljane dokumentacije o namjenskom korištenju kredita, po zahtjevu Općine Kloštar Ivanić, nakon odobrenja od strane HBOR-a, zaključenja ugovora između HBOR-a i Općine Kloštar Ivanić, a po ispunjenju svih ugovornih uvjeta i to isplatom izvođaču radova. |
| Način vraćanja: | U 174 jednakih uzastopnih mjesečnih rata koje dospijevaju zadnjeg dana u mjesecu |
| Rok otplate: | 15 godina uključujući 6 mjeseci počeka |
| Dospijeće 1. rata: | 31.07.2026.. godine; |
| Krajnji rok vraćanja: | 31.12.2040. godine |
| Kamatna stopa: | 3,20 % godišnje, fiksna u skladu s Programom kreditiranja, (V. skupina razvijenosti).  Ukoliko projekt zadovoljava uvjete Financijskog instrumenta Fond subvencija kamata po kreditima u okvirima Nacionalnog plan oporavka i otpornosti (NPOO) postoji mogućnost subvencioniranja kamate u rasponu od 50%-75% samo na kapitalna ulaganja, bez PDV-a, a kamatna stopa se utvrđuje za svaki pojedini kredit.  Na dan ponude utvrđena kamatna stopa iznosi 3,42% godišnje, fiksna te bi visina kamatne stope iznosila minimalno 0.855% do maksimalno 1,71%.  Ukupni nominalni iznos subvencije iznosi najviše 1.000.000,00 EUR odnosno maksimalno 3 p.b. |
| Interkalarna kamata | U razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno. |
| Zatezna kamatna stopa: | U skladu s važećim Pravilnikom o kamatnim stopama HBOR-a, promjenjiva |
| Naknada za obradu kredita: | 0,2% jednokratno, prije prvog korištenja |
| Naknada za rezervaciju sredstava: | Ne naplaćuje se |
| Naknada za prijevremenu otplatu kredita: | 1% od svote prijevremeno otplaćene glavnice |
| Prijevremena otplata kredita | Prijevremena otplata moguća je uz prethodnu pisanu obavijest HBOR-u te uključuje plaćanje naknade za prijevremeni povrat kredita |
| Instrumenti osiguranja kredita: | Standardni instrumenti osiguranja za ovu vrstu financiranja:   * Zadužnica Korisnika kredita, * Zadužnica na iznos subvencije. |
| preduvjeti korištenja kredita i/ili odobrenja: | Standardni preduvjeti za ovakvu vrstu financiranja, što, među ostalim, uključuje:   * dostava sveukupne projektne dokumentacije u skladu sa zahtjevima Kreditodavatelja; * dostavu svih dozvola, suglasnosti i rješenja potrebnih za gradnju; * dostavu instrumenata osiguranja; * plaćanje svih naknada Kreditodavatelju; * zahtjev za povlačenje kredita dostavljen s odgovarajućom dokumentacijom; * dostavu Suglasnosti od strane Ministarstva financija/Vlade RH za zaduženje kod HBOR-a |
| Ostale odredbe: | Sukladno Odluci HBOR-a i odredbama o općim uvjetima kreditnog poslovanja HBOR-a.   * Ostali uvjeti koji nisu regulirani ovom Odlukom regulirati će se Ugovorom o kreditu. |

Članak 3.

Ovlašćuje se Općinski načelnik Općine Kloštar Ivanić za zaključivanje Ugovora o kreditu, sa Hrvatskom bankom za obnovu i razvitak iz Zagreba nakon dobivanja suglasnosti Vlade Republike Hrvatske / Ministarstva financija Republike Hrvatske.

Ovlašćuje se Općinski načelnik Općine Kloštar Ivanić za izdavanje zadužnica za Općinu Kloštar Ivanić kao jamstvo osiguranja povrata kredita.

Članak 4.

Ova Odluka stupa na snagu danom donošenja, a objavit će se u „Glasniku Zagrebačke županije“.

KLASA: 403-01/24-01/001

URBROJ: 238-14-01-24-4

Kloštar Ivanić, 12.09.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Miljenko Majdek