Temeljem članka 35. Zakona o lokalnoj i područnoj (regionalnoj) samoupravi („Narodne novine“ br. 33/2001, 60/2001, 129/2005, 109/2007, 36/2009, 125/2008, 36/2009, 150/2011, 144/2012, 19/2013 – pročišćeni tekst, 137/2015, 123/2017, 98/2019 i 144/2020) i članka 26. Statuta Općine Kloštar Ivanić („Glasnik Zagrebačke županije“, br. 13/21), Općinsko vijeće Općine Kloštar Ivanić na 21. sjednici održanoj dana 12.09.2024. godine, donijelo je sljedeću

**O D L U K U**

**o davanju suglasnosti na izmjene i dopune Društvenog ugovora o osnivanju društva s ograničenom odgovornošću IVAPLIN d.o.o. za distribuciju i opskrbu plinom Ivanić-Grad**

Općinsko vijeće Općine Kloštar Ivanić daje suglasnost na izmjene i dopune Društvenog ugovora o osnivanju društva s ograničenom odgovornošću IVAPLIN d.o.o. za distribuciju i opskrbu plinom i to pročišćenog teksta od 09. srpnja 2020. godine (u daljnjem tekstu: Društveni ugovor), po člancima Društvenog ugovora sukladno daljnjim odredbama ove Odluke.

Ovom Odlukom Općina Kloštar Ivanić kao član/osnivač trgovačkog društva IVAPLIN d.o.o. daje suglasnost na izmjene i dopune članaka 9. i 10. Društvenog ugovora radi usklađenja temeljnog kapitala iskazivanjem u valuti EUR prema Zakonu o izmjenama i dopunama Zakona o trgovačkim društvima (NN 114/22) te članka 25. stavak 4. Društvenog ugovora vezano za izmjenu uvjeta za člana Nadzornog odbora kojeg izabire Skupština jednoglasno.

Odredbe Društvenog ugovora nakon izmjena i dopuna istaknutim kosim fontom glase:

**„Članak 9.**

Temeljni kapital društva iznosi *161.391, 00 EUR (slovima: stošezdesetjednutisućutristodevedesetjedan euro).*

**Članak 10.**

Temeljni kapital sastoji se od 3 (tri) nejednaka temeljna uloga koji su uplaćeni u novcu i preuzeti su u cijelosti.

Temeljni ulozi članova društva iznose:

* grad Ivanić-Grad *85.102,00 EUR (slovima: osamdesetpettisućastodvaeura)* ili 52,73% (pedesetdvacijelasedamdesettriposto) od ukupnog temeljenog kapitala društva,
* općina Križ *46.201,00 EUR (slovima: četrdesetšesttisućadvjestojedaneuro*) ili 28,63% (dvadesetosamcijelihšezdesettriposto) od ukupnog temeljnog kapitala društva;
* općina Kloštar Ivanić *30.088,00 EUR (slovima: tridesettisućaosamdesetosameura)* ili 18,64% (osamnaestcijelihšezdesetčetiriposto) u ukupnom temeljnom kapitalu društva.

**Članak 25. stavak 4.**

Član nadzornog odbora kojeg izabire skupština odlukom iz članka 36. ovog društvenog ugovora, osim kriterija iz prethodnog stavka ovog članka mora ispuniti i sljedeće dodatne uvjete:

- završen *preddiplomski sveučilišni studij ili diplomski sveučilišni studij ili integrirani preddiplomski i diplomski studij ili s njima izjednačen studij i*

- najmanje *pet godina* radnog iskustva stečenog na rukovodećem položaju u energetskom sektoru *ili u tehničkom i društvenom području u ostalim sektorima gospodarstva.*

Daje se suglasnost nadležnim tijelima trgovačkog društva IVAPLIN d.o.o. na provedbu svih radnji i postupaka koji se odnose na upis izmjena i dopuna Društvenog ugovora, koje su predmet ove Odluke, u sudski registar nadležnog suda, po njihovu donošenju, kao i na izradu i utvrđivanje pročišćenog teksta Društvenog Ugovora, u skladu s ovom Odlukom i odredbama Zakona o trgovačkim društvima.

Ova Odluka stupa na snagu danom donošenja, a objavit će se u „Glasniku Zagrebačke županije“.

KLASA: 363-01/24-01/020

URBROJ: 238-14-01-24-1

Kloštar Ivanić, 12.09.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Miljenko Majdek