Na temelju članka 35. i 391. Zakona o vlasništvu i drugim stvarnim pravima («Narodne novine», broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 4. Odluke o raspolaganju nekretninama u vlasništvu Općine Kloštar Ivanić (“Glasnik Zagrebačke županije“ broj: 32/15), te članka 26. Statuta Općine Kloštar Ivanić (“Glasnik Zagrebačke županije“ broj: 13/21) Općinsko vijeće Općine Kloštar Ivanić na 21. sjednici održanoj dana 12.09.2024. godine donijelo je

**ODLUKU O ODABIRU NAJPOVOLJNIJEG PONUDITELJA**

**na natječaju za prodaju nekretnina u vlasništvu Općine Kloštar Ivanić**

**Članak 1.**

Ovom se Odlukom odabire najpovoljnija ponuda na Javnom natječaju za prodaju nekretnina u vlasništvu Općine Kloštar Ivanić raspisan temeljem Odluke Općinskog vijeća o prodaji nekretnina (KLASA: 940-01/24-01/002, URBROJ: 238-14-01-24-02 od 11.06.2024.g.) objavljenog na Oglasnoj ploči, službenim stranicama Općine Kloštar Ivanić, <https://www.klostar-ivanic.hr/> i lokalnoj radio-stanici, dana 16.07.2024. godine, kako slijedi:

* **za k.č.broj 697, upisano u zk. ul. br. 3777, k.o. Bešlinec**, ZGRADA, DVORIŠTE I ORANICA sveukupne površine 8.473 m² (zgrada - 395 m2, dvorište - 500 m2, oranica -7578 m2) prihvaća se ponuda ponuditelja Romane Sermazi Dovranić, OIB (64403731323), Čemernica Lonjska 47, Kloštar Ivanić, sa ponuđenom kupoprodajnom cijenom od 20.100,00 EUR-a jer ponuda ispunjava uvjete propisane Natječajem.

Općinsko vijeće Općine Kloštar Ivanić ovlašćuje Općinskog načelnika da zaključi Ugovor o prodaji sa najpovoljnijim ponuditeljem u roku 15 dana od dana donošenja ove Odluke o odabiru.

**Članak 2.**

Nije izvršen odabir za slijedeće katastarske čestice:

1. **k.č.broj 384, upisano u zk. ul. br. 4067, k.o. Bešlinec,** jer nakon pregleda i ocjene ponuda nije preostala niti jedna valjana ponuda,
2. **k.č.broj 511, upisano u zk. ul. br. 3028, k.o. Bešlinec,** jer nakon pregleda i ocjene ponuda nije preostala niti jedna valjana ponuda,
3. **k.č.broj 783, upisano u zk. ul. br. 3033 k.o. Bešlinec,** jer niti jedan ponuditelj nije predao ponudu.

Poništava se dio Javnog natječaja za prodaju nekretnina u vlasništvu Općine Kloštar Ivanić raspisan temeljem Odluke Općinskog vijeća o prodaji nekretnina (KLASA: 940-01/24-01/002, URBROJ: 238-14-01-24-02 od 11.06.2024.g.), za katastarske čestice navedene u stavku 1. ovog članka.

**Članak 3.**

Ponuditelj koji nije zadovoljan s utvrđenjem najpovoljnije ponude ili postupkom prikupljanja pisanih ponuda, može uložiti prigovor općinskom načelniku u roku od 8 dana od dana primitka Odluke o odabiru najpovoljnijeg ponuditelja.

Zaključak općinskog načelnika o prigovoru smatra se konačnim.

**Članak 4.**

Odluka stupa na snagu danom donošenja, a objaviti će se u Glasniku Zagrebačke županije.

KLASA: 940-01/24-01/002

URBROJ: 238-14-01-24-10

Kloštar Ivanić, 12.09.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Miljenko Majdek